Samarbeidsproblemene toppet seg da det måtte utpekes en ny verksdirektør på starten av 1966, etter at den gamle hadde sluttet i protest. Efjestad håndtere dette og andre problemer dårlig, og ingeniørene ved Jernverket tok da saken i egen hånd. Ingeniørene innkalte til et møte og der de selv ansatte sjefsmetallurg Herman Ramsted i stillingen som verksdirektør. Denne hendelsen ble kalt for «påskeopprøret». Tiden etter dette ignorerte sjefene på avdelingen i Mo i Rana beskjedene fra hovedkontoret, andre demonstrerte sin manglende tillit ved å slutte i selskapet. For departementet var ikke det konfliktfylte miljøet ved Jernverket noen nyhet, men slik som ting utviklet seg fryktet de at hele organisasjonen skulle rakne opp. For å ro situasjonen oppnevnte Rostoft et nytt styre.